Ofdmois is's im boarischn Raum aso, doss's beste (und weatvoisde) Gwand wos ebban ghead a Tracht is, und desweng aa za wichtige Festln ozong wead, de ned direkd mid Trachtn z'doa hom. Ba Hochzeidn vo tradizionsvabundne Leitln im boarischn Raum is's monchmoi aso, doss af da Eihlodung stähd, "mir heiradn in Tracht", des hoassd, des Brautpoar drogd bsundas scheene Trachtngwanda, und de Gäst ziang eana Tracht aa o, wonns oane hom.